Golunovning ishidan keyin Rossiya IIVning Moskva bo‘yicha bosh boshqarmasining ikkita boshlig‘i iste’foga chiqariladi

Rossiya Ichki ishlar vaziri Vladimir Kolokolsev mamlakat prezidentidan Ichki ishlar vazirligi Bosh boshqarmasining G‘arbiy ma’muriy okrug bo‘yicha Ichki ishlar boshqarmasi boshlig‘i politsiya general-mayori Andrey Puchkovning iste’fosi haqida so‘raydi. Bu haqda Meduza xabar bermoqda.

Shuningdek, Kolokolsev Rossiya IIVning Moskva bo‘yicha Bosh boshqarmasi Narkotiklar aylanmasi ustidan nazorat bo‘yicha boshqarmasi boshlig‘i politsiya general-mayori Yuriy Devyatkinning iste’fosi bo‘yicha vositachilik qiladi.
Avvalroq Kolokolsev jurnalist Ivan Golunovdan ayblovlar olib tashlanganini va u uy qamog‘idan ozod etilganini ma’lum qilgan edi. Jinoyat ishi jurnalistning jinoyatga aloqadorligi isbotlanmagani tufayli to‘xtatilgan.
Golunov ijarada turgan uyidan narkotiklar topilgani tufayli uy qamog‘iga mahkum qilingan edi.